אליפות אירופה בכדורגל עד גיל 21 – 2019

אליפות אירופה בכדורגל עד גיל 21 2019 (באיטלקית: Campionato europeo di calcio Under-21 2019; ידועה גם בשם יורו עד גיל 21 2019) הייתה המהדורה ה־22 של אליפות אירופה בכדורגל עד גיל 21, טורניר הכדורגל הדו־שנתי המאורגן על ידי אופ"א לנבחרות כדורגל גברים אירופיות עד גיל 21. הטורניר התקיים באיטליה וסן מרינו, לאחר שהצעתם התקבלה על ידי אופ"א ב־9 בדצמבר 2016.

בסך הכול השתתפו בטורניר 12 נבחרות לאומיות, כאשר רק שחקנים שנולדו ב־1 בינואר 1996 או לאחר מכן, היו רשאים להשתתף.

בדומה לאליפויות הקודמות שנערכו שנה לפני האולימפיאדה, הטורניר שימש גם כמוקדמות האירופיות עבור טורניר הכדורגל האולימפי, כאשר ארבע הנבחרות שהעפילו לשלב הנוקאאוט, העפילו בנוסף למשחקי הקיץ האולימפיים בטוקיו 2020, שם הם יוצגו על ידי נבחרות הכדורגל הלאומיות עד גיל 23, עם מקסימום של שלושה שחקנים מעל גיל זה. בפעם הראשונה אי פעם בתולדות האליפות, נעשה שימוש במערכת VAR.

גרמניה הייתה האלופה המכהנת, אך הפסידה בגמר לספרד.

אירוח 
בשנת 2015 אישרה התאחדות הכדורגל האיטלקית כי איטליה תגיש הצעה לאירוח יורו עד גיל 21 2019, הצעה שכללה גם את סן מרינו. ב־9 בדצמבר הוועד הפועל של אופ"א אישר את ההצעה של איטליה וסן מרינו, בישיבה שנערכה במטה אופ"א שבניון, שווייץ.

העפלה 
כל 55 הנבחרות החברות באופ"א היו זכאיות להשתתף בטורניר. הנבחרת המארחת, איטליה, העפילה אוטומטית (המארחת השותפה, סן מרינו, לא זכתה להעפלה אוטומטית), ושאר 54 הנבחרות השתתפו בטורניר מוקדמות על 11 המקומות הנותרים. טורניר המוקדמות, שהתקיים בין מרץ 2017 לנובמבר 2018, כלל שני שלבים:
 שלב הבתים: 54 הנבחרות הוגרלו לתשעה בתים בני 6 נבחרות כל אחד, כל קבוצה שיחקה נגד כל חברותיה לבית בשני סיבובים, בית וחוץ. תשעת מנצחות הבתים העפילו לטורניר הגמר, בעוד ארבע הסגניות הטובות ביותר (ללא התחשבות בתוצאות מול הנבחרות שסיימו במקום השישי בבית) העפילו לשלב הפלייאוף.
 שלב הפלייאוף: ארבע הנבחרות הוגרלו לשני מפגשים ששוחקו בשני סיבובים, בית וחוץ. שתי הנבחרות המנצחות העפילו לטורניר הסופי.

נבחרות שהעפילו 
הקבוצות הבאות העפילו לטורניר הגמר.

הערה: כל הנתונים הסטטיסטיים כוללים רק את עידן U21 (1978 ואילך).

הגרלה סופית 
ההגרלה הסופית של הטורניר נערכה ב־23 בנובמבר 2018 במטה למבורגיני שבסנט'אגתה בולונייזה, איטליה, בניצוחו של שגריר הטורניר אנדראה פירלו, שזכה בטורניר בשנת 2000. 12 הנבחרות הוגרלו לשלושה בתים בני ארבע נבחרות כל אחד. המארחת, איטליה, שובצה באופן אוטומטי לבית א', בעוד הנבחרות הנותרות דורגו לפי מקדם אופ"א שחושב על סמך תוצאות הנבחרות בטורנירים הבאים:
 אליפות אירופה בכדורגל עד גיל 21 - 2015 וטורניר המוקדמות (40%)
 אליפות אירופה בכדורגל עד גיל 21 - 2017 וטורניר המוקדמות (40%)
 מוקדמות אליפות אירופה בכדורגל עד גיל 21 - 2017 (שלב הבתים בלבד) (20%)
כל בית הכיל את המארחת או נבחרת מדרג 1, נבחרת מדרג 2, ו־2 נבחרות מדרג 3. להלן הדרגים:

אצטדיונים 
ב־9 בדצמבר 2019 התאחדות הכדורגל האיטלקית פרסמה את ששת המגרשים שיארחו את משחקי הטורניר, חמישה מהם באיטליה ואחד בסן מרינו:
 אצטדיון רנאטו דאל'ארה בבולוניה, איטליה
 אצטדיון מפיי - סיטיה דל טריקולורה ברג'ו אמיליה, איטליה
 אצטדיון דינו מאנוצי בצ'זנה, איטליה
 אצטדיון נראו רוקו בטריאסטה, איטליה
 דאצ'יה ארנה באודינה, איטליה
 האצטדיון האולימפי בסראוואלה, סן מרינו

שלב הבתים 
שתי הנבחרות שסיימו באחד משני המקומות הראשונים בכל אחד מהבתים, העפילו לרבע הגמר.
 שוברי שוויון
בשלב הבתים, דורגו הקבוצות לפי מספר הנקודות שהשיגו במשחקי הבית (3 נקודות לניצחון, נקודה אחת לתיקו). במידה והיו שתי קבוצות או יותר עם מספר זהה של נקודות, יושמו שוברי השוויון הבאים (תקנון התחרות, סעיף 18.01 ו־18.02):
 נקודות שהושגו במשחקים בין הקבוצות המעורבות
 הפרש שערים במשחקים בין הקבוצות המעורבות
 שערים שהובקעו במשחקים בין הקבוצות המעורבות
 אם יותר משתי קבוצות היו מעורבות בשוויון הנקודות, ולאחר החלת קריטריונים 1–3 לעיל תת־קבוצה של הקבוצות המעורבות נותרה בשוויון, יוחלו קריטריונים 1–3 באופן בלעדי על תת־הקבוצה שנותרה בשוויון
 הפרש שערים בכל משחקי הבית
 שערים שהובקעו בכל משחקי הבית
 במקרה שנותרו רק שתי קבוצות בשוויון, והם נפגשו במחזור המשחקים האחרון והיו בשוויון לאחר החלת כל הקריטריונים לעיל – דו־קרב בעיטות עונשין
 נקודות משמעת (כרטיס אדום = 3– נקודות, כרטיס צהוב = 1– נקודות)
 דירוג הקבוצות בהגרלה הסופית

בית א'

בית ב'

בית ג'

דירוג הסגניות 
הנבחרות שסיימו במקום השני בביתן ידורגו בהתאם לתוצאותיהן, והנבחרת הטובה ביותר תעפיל לחצי הגמר. הנבחרות ידורגו לפי הקריטריונים הבאים: 1) נקודות; 2) הפרש שערים; 3) שערים שהובקעו; 4) נקודות משמעת; 5) דירוג בהגרלה הסופית (תקנון התחרות, סעיף 18.03).

משחקי חצי הגמר היו תלויים בזהות הנבחרת שתעפיל מהמקום השני, על מנת להימנע ממפגש בין נבחרות מאותו הבית (תקנון התחרות, סעיף 17.02).

שלב הנוקאאוט 
בשלב הנוקאאוט נעשה שימוש בהארכה ובדו־קרב בעיטות עונשין במידת הצורך.

סיכום

חצי הגמר

גמר

סטטיסטיקה

מלכי השערים 
בטורניר הובקעו 78 שערים ב־21 משחקים, ממוצע של  שערים למשחק.

פרסים 
 שחקן הטורניר:  פביאן רואיס
 נעל הזהב:  לוקה ואלדשמידט

נבחרת הטורניר 
לאחר הטורניר בחרה אופ"א 11 שחקנים לנבחרת הטורניר.

העפלה לאולימפיאדה 
ארבע הנבחרות הבאות העפילו למשחקי הקיץ האולימפיים באולימפיאדת טוקיו 2020.

 אינה יכולה לשחק באולימפיאדה, מכיוון שהיא איננה אומה אולימפית. בעוד שלנבחרת הנשים הושג הסכם בין כל ההתאחדויות הבריטיות שיאפשר לה לייצג את הממלכה המאוחדת באולימפיאדה, לא הושג הסכם דומה לגבי נבחרת הגברים. משום כך, אילו העפילה אנגליה לחצי הגמר, הכרטיס למשחקים האולימפיים היה מוכרע במשחק פלייאוף נוסף, שהיה מתוכנן להתקיים באצטדיון דינו מאנוצ'י, צ'זנה ב־28 ביוני 2019 בין שתי הסגניות שלא העפילו לחצי הגמר. בסופו של דבר, אנגליה לא הצליחה להעפיל אל שלב הנוקאאוט ומשחק הפלייאוף האולימפי בוטל.

קישורים חיצוניים

הערות שוליים 

אליפויות אירופה בכדורגל עד גיל 21
תחרויות כדורגל ב-2019
תחרויות כדורגל באיטליה
סן מרינו: תחרויות כדורגל
2019 באיטליה